Document ID: 32005R0080

UREDBA KOMISIJE (ES) št. 80/2005
z dne 19. januarja 2005
o razveljavitvi Uredbe (EGS) št. 1517/77 o določitvi seznama različnih skupin sort hmelja, pridelanega v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj (1) in zlasti člena 12(8) Uredbe,
ob upoštevanju naslednjega:
(1)
Uredba Komisije (EGS) št. 1517/77 (2) določa skupine sort hmelja. Znesek pomoči za pridelavo hmelja se je razlikoval glede na navedene sorte. V skladu s členom 12 Uredbe (EGS) št. 1696/71 se namesto te sheme pomoči uporablja pomoč na hektar, ki je enaka za vse sorte.
(2)
Uredba (EGS) št. 1517/77 več ni pomembna. Zato se razveljavi.
(3)
Ukrepi, predvideni s to uredbo, so v skladu z mnenjem Upravljalnega odbora za hmelj -
SPREJELA NASLEDNJO UREDBO:
Člen 1
Uredba (EGS) št. 1517/77 se s to odločbo razveljavi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. januarja 2005

Labels: 11
17
19
5
15